**Likumprojekta “Grozījumi likumā “Par apdrošināšanu bezdarba gadījumam”” sākotnējās ietekmes**

**novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 5.1 apakšpunktu anotācijas kopsavilkums nav aizpildāms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Sakarā ar COVID-19 izsludināto ārkārtējo situāciju Latvijā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ievērojot COVID-19 radītos riskus un izsludināto ārkārtējo situāciju Latvijā, Labklājības ministrija ir izstrādājusi grozījumus likumā “Par apdrošināšanu bezdarba gadījumam” (turpmāk – likumprojekts), lai salāgotu bezdarbnieka palīdzības pabalsta izmaksas kārtību un bezdarbnieka pabalsta izmaksu situācijā, ja bezdarbnieks iesaistās īslaicīgos nodarbinātības pasākumos.  Likumprojekts paredz attiecināt uz bezdarbnieka palīdzības pabalsta saņēmējiem jau likuma “Par apdrošināšanu bezdarba gadījumam” pārejas noteikumu 22.punktā atrunāto nosacījumu, ka pabalsta izmaksu aptur, ja bezdarbnieks iegūst darba ņēmēja vai pašnodarbinātā statusu saskaņā ar likumu "[Par valsts sociālo apdrošināšanu](https://likumi.lv/ta/id/45466-par-valsts-socialo-apdrosinasanu)" uz laiku līdz 120 dienām, skaitot no bezdarbnieka statusa iegūšanas dienas. Nosacījums par 120 dienām no bezdarbnieka statusa iegūšanas dienas noteikts, lai neveidotos situācija, ka bezdarbnieks, piemēram, ieguvis darba ņēmēja statusu uz 100 dienām laikā, kamēr saņēmis bezdarbnieka pabalstu, un tad vēl uz 120 dienām, kamēr saņem bezdarbnieka palīdzības pabalstu.  Laiku, kad apturēta bezdarbnieka palīdzības pabalsta izmaksa, neieskaita periodā, nosakot 4 mēnešu izmaksas periodu, bet ne ilgāk kā līdz 2020.gada 31.decembrim.  Vienlaikus likumprojekts arī atceļ līdz šim noteikto ierobežojumu saņemt vienlaicīgi bezdarbnieka palīdzības pabalstu un apdrošināšanas atlīdzību saskaņā ar likumu "[Par obligāto sociālo apdrošināšanu pret nelaimes gadījumiem darbā un arodslimībām](https://m.likumi.lv/ta/id/37968-par-obligato-socialo-apdrosinasanu-pret-nelaimes-gadijumiem-darba-un-arodslimibam)" vai valsts pensiju saskaņā ar likumu "[Par valsts pensijām](https://m.likumi.lv/ta/id/38048-par-valsts-pensijam)", vai izdienas pensiju. Šāds grozījums veikts, ņemot vērā salīdzinoši lielo atteikumu skaitu Valsts sociālās apdrošināšanas aģentūrā personām, kurām invaliditātes pensijas vai apdrošināšanas atlīdzības apmērs ir salīdzinoši mazs un tiesības uz bezdarbnieka palīdzības pabalstu nav, jo saņem pensiju vai atlīdzību. Turklāt personām ar invaliditāti vai darbspēju zudumu (apdrošināšanas atlīdzības gadījumā) Covid-19 radītās krīzes sociāli ekonomisko seku periodā atrast darbu ir īpaši problemātiski. Minētajā grozījumā ietvertais nosacījums piemērojams no šā gada 12.marta, lai novērstu nevienlīdzīgu situācija starp personām, kurām bezdarbnieka palīdzības pabalsts šobrīd jau atteikts un tām personām, kuras to varēs saņemt no likumprojekta spēkā stāšanās brīža.  Vecuma pensijas un izdienas pensijas saņēmēji (kuri izvēlās strādāt) nav pakļauti bezdarba apdrošināšanai, tāpēc tiem nav tiesības uz bezdarbnieka pabalstu un attiecīgi arī nevar pretendēt uz bezdarbnieka palīdzības pabalstu. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts sociālās apdrošināšanas aģentūra. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Bezdarbnieka palīdzības pabalsta saņēmēji, kuri iegūst darba ņēmēja vai pašnodarbinātā statusu saskaņā ar likumu "[Par valsts sociālo apdrošināšanu](https://likumi.lv/ta/id/45466-par-valsts-socialo-apdrosinasanu)" uz laiku līdz 120 dienām, skaitot no bezdarbnieka statusa iegūšanas dienas.  Bezdarbnieki, kuriem piešķirta invaliditātes vai apgādnieka zaudējum pensija saskaņā ar likumu “Par valsts pensijām”. Apdrošināšanas atlīdzības (piešķirta ar likumu "[Par obligāto sociālo apdrošināšanu pret nelaimes gadījumiem darbā un arodslimībām](https://likumi.lv/ta/id/37968-par-obligato-socialo-apdrosinasanu-pret-nelaimes-gadijumiem-darba-un-arodslimibam)") saņēmēji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020.gads | | Turpmākie trīs gadi (*euro*) | | | | |
| 2021 | | 2022 | | 2023 |
| saskaņā ar valsts budžetu kārtējam gadam\* | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru  2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 30 250 893 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 30 250 893 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 30 250 893 | 1 247 795 | 0 | 0 | 0 | 0 | 0 |
| 2.1. valsts pamatbudžets | 30 250 893 | 1 247 795 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -1 247 795 | 0 | 0 | 0 | 0 | 0 |
| 3.1. valsts pamatbudžets | 0 | -1 247 795 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 1 247 795 | 0 | 0 | 0 | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | \* *Saskaņā ar MK 2020.gada 5.maija rīkojumu Nr.238 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””, lai izmaksātu bezdarbnieka palīdzības pabalstu, paredzēts piešķirt 30 217 860 euro apmērā un, lai segtu sociālās apdrošināšanas informācijas sistēmas (SAIS) funkcionalitātes nodrošināšanas izdevumus, paredzēts piešķirt 33 033 euro apmērā, savukārt, saskaņā ar Finanšu ministrijas 2020.gada 6.maija rīkojumu Nr.149 minēto mērķu nodrošināšanai veikta līdzekļu pārdale no valsts budžeta programmas “Līdzekļi neparedzētiem gadījumiem” uz LM pamatbudžeta programmu 99.00.00 “Līdzekļu neparedzētiem gadījumiem izlietojums” 10 105 653 euro apmērā, tajā skaitā 10 072 620 euro, lai nodrošinātu bezdarbnieka palīdzības pabalstu izmaksu.*  Pēc VSAA statistikas 2020.gada janvārī – aprīlī 7,8% no bezdarbnieku pabalstu saņēmējiem tika izmaksāta invaliditātes pensija.  Apmēram 3 000 bezdarbnieku pabalstu saņēmējiem pabalsts tiek izmaksāts pēdējo (devīto) mēnesi, attiecīgi bezdarbnieki, kam izmaksāta arī invaliditātes pensija būtu 234 personas (3 000x7,8%). Pieņemts, ka šis skaits ik mēnesi (kopumā sasniedzot 1 697 personas vidēji mēnesī) pieteiktos bezdarbnieka palīdzības pabalsta 4 mēnešu izmaksai līdz š.g. decembrim.  Līdz ar to izdevumi likumprojekta normas ieviešanai - bezdarbnieka palīdzības pabalsta izmaksai periodā 2020.gada aprīlis līdz decembris, atceļot ierobežojumu saņemt vienlaicīgi bezdarbnieka palīdzības pabalstu un citu pakalpojumu, būtu provizoriski 1 221 840 *euro* ( 1 697 personas vid.mēnesī x 180 *euro* x 4 mēneši). Papildus finansējums bezdarbnieka palīdzības pabalsta izmaksai no valsts budžeta nav nepieciešams. Izdevumu finansēšanu Labklājības ministrija nodrošinās ar Ministru kabineta 2020.gada 5.maija rīkojumu Nr.238 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” piešķirtā finansējuma 30 217 860 *euro* bezdarbnieka palīdzības pabalstam ietvaros. Ar Finanšu ministrijas 2020.gada 6.maija rīkojumu Nr.149 finansējums piešķirts 10 105 653 *euro* apmērā, t.sk. līdzekļu izlietojums uz 2020.gada 7.jūniju bija 153 421 *euro*.  Minētā pabalsta izmaksas nodrošinās Valsts sociālās apdrošināšanas aģentūra.  Savukārt, lai Valsts sociālās apdrošināšanas aģentūra nodrošinātu likumprojekta normu ieviešanu, nepieciešams mainīt bezdarbnieka palīdzības pabalsta ikmēneša aprēķina masveida procesu, kā rezultātā nepieciešami papildu līdzekļi: 55 cilvēkdienas x 471,90 *euro* c/d = 25 955 *euro* (veicot noapaļošanu līdz pilniem *euro*).  Līdz ar to VSAA informācijas sistēmas SAIS funkcionalitātes nodrošināšanai nepieciešams **papildu finansējums** **25 955** ***euro*** (izdevumi pamatkapitāla veidošanai).  Kopējā likumprojekta finansiālā ietekme uz valsts budžetu 2020.gadā ir 1 247 795 *euro*, tajā skaitā papildu nepieciešamais finansējums 25 955 *euro*. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. | | | | | | |
| 8. Cita informācija | LM normatīvajos aktos noteiktajā kārtībā sagatavos un iesniegs izskatīšanai MK rīkojuma projektu par līdzekļu 25 955 *euro* apmērā piešķiršanu no valsts budžeta programmas “Līdzekļi neparedzētiem gadījumiem”, tad LM sagatavos un iesniegs FM pieprasījumu par rīkojumā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem", tad FM normatīvajos aktos noteiktajā kārtībā informēs Saeimas Budžeta un finanšu (nodokļu) komisiju par rīkojumā minētajām apropriācijas izmaiņām un, ja Saeimas Budžeta un finanšu (nodokļu) komisija piecu darbdienu laikā no attiecīgās informācijas saņemšanas dienas neiebildīs pret apropriācijas izmaiņām, veiks apropriācijas izmaiņas.  Izdevumi 25 955 *euro* apmērā tiks veikti Labklājības ministrijas pamatbudžeta programmas 99.00.00 “Līdzekļu neparedzētiem gadījumiem izlietojums” ietvaros, līdzekļus pārdalot no 74.resora „Gadskārtējā valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem”. | | | | | | |
|  |  | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts sociālās aprosināšanas aģentūra. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Labklājības ministre R. Petraviča

Inese Upīte, 60008557

[Inese.Upite@lm.gov.lv](mailto:Inese.Upite@lm.gov.lv)

v\_sk. = 1442